ગુજરાતમાં પ્રિ મોન્સૂન એક્ટિવિટી શરૂ થઈ ગઈ છે. મુંબઇમાં વરસાદ પડ્યા બાદ ભરૂચમાં પણ વરસાદ પડ્યો હતો અને હળવું ઝાપટુ પડ્યું હતું તેના પરિણામે લોકોએ રાહત અનુભવી હતી. જોકે ત્યાર બાદ તડકો નીકળતા બફારો અનુભવાવા માંડ્યો હતો. ગુજરાતમાં છેલ્લા બે દિવસથી વાદળછાંયુ વાતાવરણ જોવા મળી રહ્યું છે. તો આણંદ કૃષિ યુનિવર્સિટીના હવામાન વિભાગના વડા પાંડેએ જણાવ્યું હતું કે ચોમાસુ આગળ વધી રહ્યું છે, જે 20મી જૂન સુધીમાં મધ્ય ગુજરાતમાં પહોંચવાની શક્યતા છે. તેમજ પશ્ચિમી કાંઠાપર સર્જાયેલા પર બનેલા દબાણને કારણે દરિયાકાંઠાના વિસ્તારમાં વરસાદ થઇ શકે છે.